Sindembargo, debito a la Gran Depresión, yera más difícil trobar un papel en o teatro que en o cine, y Humphrey no trobaba papels de luenga durada, sino nomás treballos d'un par de semanas, en un contexto de salas de teatro sin d'espectadors. Antiparte, Mary no trobaba tampoco treballos destacatos, encara que sí trobaba más que o suyo esposo. Asinas, en 1934 Humphrey aceptó un chicot papel de gangster en a cinta Midnight, de Chester Erskine, un papel que pasó sin pena ni gloria. Por ixas embueltas morió o suyo pai, y Humprey dentró en un periodo de depresions.